Quan tot s'atura: de juliol 2008\nPenultim dia a l'illa, aixo ja s'acaba. Ens quedava per veure bona part de la costa est i nord de l'illa aixi que avui hi hem posat solucio. Una altre cosa que ens quedava pendent i que cada cop que hi passavem davant hi desistiem per mal temps era el pujar al cabo Girao. Aixi doncs, la primera parada del dia ha sigut aquesta. Amb 581m d'alc,ada es el segon penyassegat mes alt del mon, encara que un cop ets a dalt no dona aquesta sensacio. De totes maneres les vistes son esplendides i el color del mar de platja caribenya. Es una de les visites obligades de l'illa i els illencs ho saben de manera que tenen muntades un continu de tendes de merchandising variat des de que surts del cotxe fins que estas contemplant les vistes. De totes maneres la visita val la pena. Deixem cabo Girao per una carretereta que com totes les que us venim explicant presenta un desnivell de consideracio, fins arribar a la via express, unica "autopista" de tota l'illa (dos carrils, pujades i baixades constants i limits de velocitat que oscilen entre els 80 i els 100). Vorajem Funchal, voltagem l'espectacular aeroport de l'illa i arribem a la segona capital de Madeira, Manchico: una bunica poblacio costera eminentment pescadora. Seguim cap a Canic,al, ultima poblacio on es pescaven balenes abans de la moratoria del 1981. Arribem a la Ponta de Sao Lorenc,o, extrem mes oriental de l'illa amb un paisatge forc,a desolador per la manca de vegetacio encara que espectacular per les alc,ades dels penyassegats i el color del mar. D'aqui anem passant poblets de la costa nord, bastant semblants entre ells. La carretera es la pitjor de l'illa: menys florida, amb mes desnivells (si es que es possible) i amb trams tan estrets que amb prou feines hi passem. Tornem pel tunel mes llarg de l'illa (3100m) que uneix la poblacio de Sao Vicente i Ribeira Brava.\nAprofitament de terres, prop de Cabo Girao\nPonta de Sao Lorenc,o\nIllas Desertas des de Ponto de Sao Lorenc,o\nSantana preparant la seva festa major\nPublicat per Nitu a 22:31 Cap comentari:\nDespres de l'excursio avui ens haviem plantejat el dia mig de descans. La idea era passar el dia a les piscines naturals de Porto Moniz. La carretera que hem agafat encara no l'haviem fet i aixo que es una de les dues que surten des de Paul do Mar. Com la majoria de les carreteres que surten dels pobles costers s'enfila de seguida i ben aviat es poden veure les cases del poble com si fossin de joguina. Malgrat que la carretera segueix la costa, no es facil veure el mar ja que per evitar les fortes pendents va fent entrades a totes les petites valls que anem trobant. Novament estem envoltats de flors blaves i blanques, de pinedes on el sotabosc sembla un prat verd pero que quan t'hi acostes t'adones que si, es un prat, pero de frondoses falgueres. Anem fent cami i malhauradeament el sol no ens acompanya, ho fa de tant en tant quan els espessos nuvols li permeten. A mig cami ens desviem a l'esquerra a la indicacio de miradouro i farol (mirador i far). Com sempre els cartells no menteixen i les vistes valen la pena. Ens trobem a Ponta do Pargo, l'extrem mes occidental de l'illa. Els penyassegats fan basarda i ens meravella el blau turquesa de l'aigua, perque ha de ser tan dificil banyar-se en aquesta illa? Impressiona imaginar-se 500 anys enrere quan d'aquestes costes salpaven vaixells cap a l'oest en busca de la terra promesa, sense cap certesa de trobar-la i amb la seguretat que els hi mancaven molts dies de navegacio per alta mar. Pugem al cotxe i reemprenem el cami cap a Porto Moniz, mes carretera florida, valls verdes i cases que semblen jardins botanics. Com no podia ser de cap altra manera la carretera arriba a Porto Moniz des de les alc,ades i ens mostra un poblet de cases blanques rodejades per una blavissima mar. El nostre pla de descans fracassa ja que el sol ens ha abandonat del tot i la mala mar no permet banyar-se fora del que son propiament les piscines, aixi que dinem per agafar forces i refem el cami fet en busca d'un teleferic que pel que sabem el feien servir el agricultors per arribar a les seves terres. Ens desveim ara a la dreta i agafem una carretera, on nomes hi passa un cotxe, que baixa i baixa en dirreccio al mar. Arribem al final del cami, ens trobem un bar de fusta amb una terrasseta literalment penjada del penyassegat i un teleferic que sembla de joguina. 3€ pels visitants normals i 0,5 pels agricultors. Les petites cabines verdes fan un descens de 451m per una paret practicament vertical ens menys de 5 minuts. El "conductor" del teleferic (persona encarregada de moure una palanaca des de dalt de tot cada vegada que algu vol pujar o baixar) ens explica que quan un cop a baix vulguem tornar a pujar, apretem un boto verd situat a l'interior de la cabina. Pugem a la cabina, es belluga d'un costat a l'altre, la porta es tanca acompanyada d'una sirena de fira afonica i la sensacio es de caure al buit. En el que semblen segons s'arriba a baix on no hi ha cap persona que t'ajudi a baixar ni a sortir i ara entenem aquella historia del boto per tornar a pujar. El teleferic ens deixa en una plataforma de ciment amb unes ratlles grogues pintades al terra i altre cop acompanyant l'escena una sirena, aquesta encara mes afonica, de fons. Fa vent, poc sol i el mar esta darrere un mur de roques relliscoses i d'onades insistents, aixi que desistim un cop mes del bany i decidim pendre el sol. Premem el boto verd... uns segons... 10, 20... i quan creiem que el "conductor" ens havia pres el pel la porta es tanca com per art de magia, la sirena sona i la cabina afegeix al moviment lateral el vertical. Arribem a dalt tement de xocar amb la paret, pero en el fons sans i a estalvis. Decidim preguntar-li al "conductor" si baixen molts agricultors, si encara viuen de la terra, despres de 10minuts de portugues poc desxifrable hem arribat a la conclusio que actualment la majoria de madeirencs, antigament pagesos i tambe no pagesos, viuen actualment dels subsidis de l'estat i practicament ningu viu nomes de la terra. Pugem al cotxe satisfets de la conversa rumb a casa. De cami parem a comprar pa en una especie de paradeta improvisada on una dona de com a minim 120 anys ven pa acabat de fer en un forn fet a base d'una planxa metalica i llenya a la part de sota, val a dir que el pa esta bonissim. Un cop a casa dutxats ens despedim del sol que com cada dia desapareix al mig del mar rumb a la terra promesa.\nUna de les moltes i variades flors que podem trobar al jardi de qualsevol casa\nGrans penyassegats des de la punta do Pargo\nPunta do Pargo\nUna de les moltes valls verdes\nPorto Moniz amb les seves piscines naturals al fons\nCabina verda del teleferic\nCamps de cultiu on l'unica manera d'arribar-hi es amb el teleferic (o be vaixell o helicopter)\nPaul do Mar (casa)\nPublicat per Nitu a 20:58 Cap comentari:\nDespres d'un merescut dia de descans, hem deixat per unes hores l'omnipresent mar, per endinsar-nos al cor de l'illa i pujar al pic mes alt. La carretera parteix de Funchal, la citutat que mai no veu el sol: de moment tos els dies que hi hem anat a mig mati es forma una massa de nuvols que la deixa completament a l'ombra. De fet, aquest fenomem es bastant estes a tota l'illa pero suposem que la proximitat de Funchal a la serralada mes alta l'intensifica. De totes maneres la carretera s'enfila que dona gust, i poc a poc passem d'estar a l'ombra a estar dins els nuvols. El cami es molt agradable, com sempre la carretera esta envoltada de flors i falgueres, i en aquest cas per un espes bosc de pins i eucaliptus. Probablement per coincidencia pero, a certa alc,ada de cop i volta desapariex la boira i el bosc, i ens entra aquella sensacio d'estar en un avio ja que els nuvols ara queden per sota els nostres peus. La carretera segueix enfilant-se fins arribar a una altitud de 1800m, a pocs metres del Pico Areiro (el tercer mes alt de l'illa). Deixem el cotxe ben aparcat, ens enfundem les botes i a caminar s'ha dit. La vesant est que fins ara no haviem vist sembla mes lliure de boires i ens permet apreciar la bellesa de la Vall. El cami puja, baixa i torna a pujar en una especie de paissatge lunar amb alguna que altre flor aguserada. Si alguna cosa tenen els madeirencs: que saben cuidar els excursionistes, tot ben indicat i el cami perfectament empedrat i limitat per estaques i cables per evitar inoportunes relliscades. De bon principi ens adonem que els descensos son mes pronunciats del que esperavem. Centenars, milers de graons altissims es succeeixen en empinadissimes pendents i vertiginosos passos arran de la roca. Per un error que descobrirem mes tard ens equivoquem de cami i agafem una ruta que la guia recompana fer-ho en grup i la desaconsella per aquell que no sigui a confident hicker, algo aixi com un excursionista molt segur d'ell mateix. Obviament aixo ho llegim un cop passat el perill i no podem estar mes d'acord amb la guia, no nomes es una cami molt mes llarg sino que presenta desnivells superiors als 800 m a base d'escales, que cada cop semblen mes altes i que no s'acaben mai. Finalment arribem a la cafeteria/refugi que es troba a pocs metres del Pico Ruivo (el nostre objectiu). Dinem per agafar forces per assolir el cim. Ja estem al punt mes alt de l'illa, tot queda per sota dels nostres peus, encara que en veiem poca cosa ja que la boira poc a poc ha anat pujant i practicament ja estem envoltats per tots cantons. De la tornada simplement que ara si hem escollit el cami correcte que a base de tenebrosos tunels aconsegueix salvar els desnivells, i poca cosa mes perque a causa de la boira no veiem mes enlla de 3 metres. Les tornades normalment semblen mes curtes, pero com sempre hi ha una excepcio, carai quantes escales que hem baixat abans! Aixo si, caminar per un caminet de una mica mes de mig metre d'ample tenint penyasegats a banda i banda i no veure mes enlla de 3m es una sensacio impagable.\nInici de l'excursio des del Pico Areiro\nEscales escarbades a la roca\nLa boira poc a poc s'acosta\nMirador del Pico Ruivo 1861m\nEfectes de la boira sobre Genista tenera\nMes efectes de la boira\nPublicat per Nitu a 22:07 Cap comentari:\nPublicat per Nitu a 19:19 Cap comentari:\nAvui ha sigut un dia realativament tranquil, necessitavem recuperar forces de l'excursio d'ahir, aixi que hem anat fins a Funchal, hem revisitat el mercat dos Lavradoiros per comprovar si la zona del peix esta mes animada els divendres (que aixi ha estat) i despres hem pujat fins o Monte, com una especie de barri que esta a uns 6 km del centre i a 500m d'alc,ada. Des d'alla es on es poden agafar les famoses cistelles de vimet, que pilotades per dos intrepids funchalencs, i com unic fre la seva desgastada sola de goma, desafien les pendents de mes del 20%. Nosaltres per questio financiera no hi hem pujat pero els hem vist de prop.\nDespres hem entrat al que diuen es el jardi mes espectacular de Madeira, Jardim Botanico do Monte Palace. Ubicat en un abandonat hotel de luxe presenta una infitat d'especies vegetals, tan autoctones com importades; multitud de llacs i rierols plens de peixos, anecs i altres; el gerro mes gran del mon (inclos dins el llibre dels records); camins i caminets de pedre flanquejats per mosacis que expliquen la historia de Portugal; un museu d'art africa i un de minerals i gemmes; hem pogut provar el vi de Madeira i contemplar les magnifiques vistes de Funchal que es poden veure des dels molts miradors que hi ha.\nParada de pez espada (no es el nostre peix espasa, pero es el que mengen mes per aqui)\nMercado dos Lavradoiros\nLlac central del Jardim botanico do Monte Palace\nUna de les moltes flors que es poden observar en aquest jardi.\nUna de les coses que mes ens ha impressionat d'aquest jardi es la quantitat de falgueres en forma de arbre que es poden trobar en el jardi.\nUna dels famosos 'carros de cesto'\nPublicat per Nitu a 0:33 1 comentari:\nAvui hem conegut una mica l'interior de l'illa i les famoses levadas. Hem fet una excursio partint de rabac,al, a uns 1300 m. Des d'alla, es baixa per una carretera asfaltada fins l'inici d'una de les levades que hi ha per aquella zona. Les levadas son antics canals de rec escarbats a la roca i que antigament avastien d'aigua practicament tota la illa. Actualment la majoria estan en desus ja que molts dels cultius mes amagats s'han abandonat i molts altres han estat substituits per tuberies de plastic. De totes maneres, continuen portant aigua i es pot travessar la illa vorejant-los ja que no pateixen grans desnivells i s'obren cami entre roques, lombos i la frondosa laurisilva. Nosaltres n'hem seguit dues de diferents connectades entre elles per escarpats camins. Les dues desembocaven a cascades de mes de 30 metres i pel cami permetien observar la magnificiencia de la serralada interior de l'illa. Per altra banda hem pogut coneixer alguna de les moltes especies vegetals endemiques de Madeira, que gracies a un llibre que vam comprar ahir a la llibreria esperanc,a hem pogut identificar. Aixi doncs aqui teniu algunes fotos perque us en feu una mica de idea.\nArgyranthemum pinnatifolium ssp. pinnatifidum\nSonchus fructicosum (una composta arborea!)\nInici de la levada dos 25 fontes\nPunt mes alt de l'excursio\nEsplendides muntanyes de la serralada central de l'illa\nPublicat per Nitu a 21:50 2 comentaris:


Entre Mares Granollers: 2017\nAmb el record del taller de manualitats que fam fer amb la Cristina de Kmaku, encarem el mes de novembre.\nEl taller de Layout va ser un èxit total, tot i la pluja que va caure, gràcies a la bona feina de la Cristina, i de les mamis i famílies que ens hi van acompanyar.\nEl resultat del taller, que la gent es va poder emportar a casa, diu molt de la bona tarda que vam passar.\nI avui, quasi sense adonar-nos-en ja arriba l'activitat del mes de novembre.\nLes noies de Li.mon ens presentaran els beneficis i qualitats dels olis essencials: els seus usos i propietats.\nPublicat per Entre Mares Granollers a 10:23 Cap comentari:\nEtiquetes de comentaris: Activitats, centre cívic nord, li.mon, olis essencials, tallers\nPropera activitat: taller de manualitats\nDoncs amb l'octubre acabat d'estrenar, us presentem la primera activitat de l'Associació d'aquest curs.\nSerà el dijous 19 d'octubre i farem un taller de manualitats de tardor.\nEn aquesta ocasió el taller el farà la Cristina de la botiga KMAKÜ de Granollers.\nEn aquesta botiga podreu trobar d'objectes de regal, papereria bonica i material per a fer manualitats de tot tipus.\nAmb ells farem un taller de Layout amb motius càlids de tardor. Farem el taller amb la pintura Chalk Paint “Amelie” de Orita Prager.\nbotons de diferents mides i colors de tardor\nfotografia de 12x 10cm màxim\nbata, roba de recanvi i tovalloletes\naportació de 1€ per a material\nCENTRE CÍVIC NORD Carrer Lledoner, 6, 08401 Granollers KMAKÜ, Travesseres, 8 Granollers Tel. 93.118.22.01\nPublicat per Entre Mares Granollers a 10:56 Cap comentari:\nEtiquetes de comentaris: Activitats, centre cívic nord, Kmakü, manualitats, tardor\nDoncs ha passat l'estiu i ja tenim aquí el setembre, la normalitat, l'escola i la feina, i la tardor!!!!\nI a Entremares ja ens hem començat a posar les piles per encarar un nou curs ple d'activitats, xerrades i tallers, i també el concert solidari del mes de febrer.\nNosaltres tenim moltes energies i ganes de tirar-ho endavant. Ens acompanyes????\nUs passem calendari dels dijous que hi haurà sessió al centre Cívic Nord, apunteu-vos-ho a l'agenda!\n8 de març12 df'abril\nPublicat per Entre Mares Granollers a 11:35 Cap comentari:\nEtiquetes de comentaris: Activitats, calendari, centre cívic nord, Concert Solidari, de 0 a 6 anys, tallers, xerrades\nDesprés de fer la festa final amb jocs d'aigua, una mica de berenar i passar la tarda junts amb els nostres fills i filles (que és l'objectiu final) volem acomiadar-nos d'aquest curs donant les gràcies un altre cop a totes les persones que han vingut a fer algun taller, a fer una xerrada, a escoltar-la i a participar. Sense totes vosaltres no seria possible!!!!\nEsperem que el proper curs hi puguem tornar a comptar perquè vindrà carregat de propostes engrescadores per a tothom!\nNosaltres comencem vacances, amb el cap pensant en aquestes noves propostes, i en el proper concert solidari, que serà impressionant, com sempre!!!\nUs deixem imatges de la festa que vam fer el passat dijous!\nPublicat per Entre Mares Granollers a 11:42 Cap comentari:\nEtiquetes de comentaris: centre cívic nord, festa final de curs\nJa tenim el juliol aquí i nosaltres acabem el nostre curs de xerrades i tallers amb una festa amb jocs d'aigua.\nPublicat per Entre Mares Granollers a 17:08 Cap comentari:\nEtiquetes de comentaris: centre cívic nord, festa final de curs, jocs d'aigua


Associació de Veïns i Veïnes Mataró-Centre: de maig 2009\nRecuperar les històries que queden relegades pel corrent de les grans fites de la humanitat resulta una tasca ineludible per compendre el dia a dia, no per ser menors deixen de tenir la seva importància i valor com a béns preuats del nostre passat. Aquestes són algunes de les vivències que omplien els carrers de la ciutat de Mataró en temps no tant llunyans, que entre tots podem recuperar perquè les generacions futures i nosaltres mateixos tinguem a la memòria la vida de la ciutat en la que som i serem.\nCom a primer estudi ens agradaria referir-nos a la figura de Rafael Estrany (1884-1958) a través dels records de la seva filla que relatava anys més tard la seva experiencia durant la Guerra Civil i en concret els primers dies de l’ Alzamiento (Rafael Estrany, editorial Ausa, Sabadell, 1997).\nEl 20 de Juliol de 1936, hi va haver a Mataró la crema de convents. L’ endemà, a la tarda, una multitud que crida es reuneix devant la plaça de Santa Maria. Uns homes entren a l’ edifici de la rectoria, al carrer de Sant Francesc d’ Asís, llençant diversos objectes que la gent malmet.\n“alertat per la cridòria, el pare va sortir al balcó de casa. Va mirar les operacions de destrossa que es produïen davant els seus ulls amb un estat d’ esglai, sense entendre ben bé res. Truquen a la porta. Francesc Bas, un dibuixant professor de l’ Escola d’ Arts i Oficis que havia estat alumne d’ Estrany, anuncia, esverat, que a dins de Santa Maria hi ha destrucció. Estrany exclama: anem-hi.”\nHa sortit de casa seva amb l’ exalumne. El carrer és plè de gent exaltada i aviat veuen que ells dos no seran prou força per entrar a Santa Maria ni molt menys per controlar la situació. Truquen a portes del veïnat. Són, la majoria, portes que s’ obren per tancar-se tot seguit. Només tres persones decideixen seguir-los.\nDe totes maneres, l`equip que Estrany ha format troba en la plaça, plena de gent dos paletes de Mataró, que decideixen fer-li costat, dos milicians els barren el pas, dins uns dos-cents homes amunteguen bancs, esbotzen portes... decideix doncs dirigir-se a la seu de la CNT de la Riera on hi troba a Ramón Molist (amb certa autoritat) intentant de convencer-lo amb el següent argument:\n“no es tracta de salvar els objectes de l’ església pel seu carácter religiós sinó perquè son obres d’ art i testimonis de la història comú dels mataronins, pensin com pensin.”\nEstrany, a més a més, al.lega que amb les obres d’ art salvades es podria crear a Mataró el museu que la ciutat no té i que des de feia temps es reclamava. Molist en persona convençut, els acompanya fins a Santa Maria. Allí dóna ordres als milicians de l’ entrada que el deixin passar. En la fosca van veure uns homes que amb uns ganivets procedien a tallar les pintures de Viladomat. S’ hi van encarar, parlant en nom del comitè local de la CNT i apel.lant amb els mateixos arguments anomenats abans, sense perdre la calma i concients de les conceqüències que el gest podia dur. Els homes, convençuts o no, van deixar les armes i van girar cua. Procedint a enretirar algunes de les imatges més valuoses i de més fàcil extracció continuaren durant tota la tarda del 21 i tota la nit, ajudats fins hi tot per un milicià i traslladant-los a través del Fossar Xic i, a l’ endemà, es va resoldre portar-los a la casa Serra, al Carreró. Fet i fet, la iniciativa d’ aquest mataroní va servir per fer-nos arribar aquestes obres d’ art que potser d’ altre forma haurien desaparegut per sempre. En homenatge a la seva esmerçada tasca, glossem aquesta la seva petita gran història.\nNOTA FINAL.- Per a qualsevol consulta o col.laboració en aquesta tasca de contrucció del coneixement passat, restem a la seva disposició.\nPublicado por Associació de Veïns Mataró-Centre en 8:35 Cap comentari:\nPublicado por Associació de Veïns Mataró-Centre en 11:43 Cap comentari:\nlloc: la Sala d' exposicions de Can Palauet fins al 31 de Maig.\nEmilia Torres: la força amagada\nLloc: Dissabte 9 de Maig, a 2/4 de 8 del vespre, a la Sala D'actes de Can Palauet (Carrer d' en Palau,32)\nLa presentació de l' exposició vindrà a càrrec de Raquel Medina Vargas, historiadora de l' art i comissària de la mostra.\n*L' exposició es podrà visitar fins al 28 de juny de 2009 al Museu de Mataró\nDissabte 9 de maig a les 20 h. a la Plaça Santa Maria, hi haurà l' actuació a càrrec de l' Agrupació Musical del Maresme, en motiu de la celebració de Dia d' Europa\nL' exposició "Veus Interiors"\nl' acte d' inauguració tindrà lloc el proper divendres 8 de maig, a 2/4 de 8 del vespre, a Ca l' Arenes Centre d' Art del Museu de Mataró (c. d' Argentona, núm.64)\n*L' exposició es podrà visitar fins al 5 de Juliol de 2009.\n12 a edició de la "Nit de la Solidaritat" en el decurs de la qual el Sr. Chico Whitaker membre del Forum Social Mundial, impartirà la conferència "Com afectarà la crisi als països del Tercer Món".\nA continuació hi haurà l' actuació del grup de joves II de l' Aula de Teatre de Mataró interpretant "La llengua muntanyesa" de Harold Printer.\n*L' acte tindrà lloc el divendres 15 de Maig, a les 20h, al Foment Mataroní (carrer Nou, 11)\nPublicado por Associació de Veïns Mataró-Centre en 10:43 Cap comentari:\nA Mataró quan es parla del Sr. Estrany, es parla de Rafael Estrany del que enguany es commemora el 50 aniversari de la seva mort. A més de ser un dels grans artistes que ha donat la ciutat va ser home cabdal en la conservació i recuperació del seu patrimoni , el pal de paller del que ara coneixem com a Museu de Mataró.\nEls primers estudis artístics d’Estrany foren a l’escola d’Arts i Oficis de Mataró amb Josep Vinardell, els continuà a l’Acadèmia Baixas de Barcelona, on coneix Torres García i Ismael Smith. Va completar la seva formació a l’Acadèmia Julien de París i a Bèlgica, on coneix James Ensor, de qui rep profitoses ensenyances.Rafael Estrany, en la seva activitat artística, presentà més de 60 exposicions individuals, participà en col·lectives nacionals i internacionals a Mèxic, Panamà, París (Salon d´Automme), Roma i realitzà exposicions itinerants a museus de EUA, Roma, Berlín, Viena, Londres, Venècia, Madrid.Guardonat en nombroses exposicions nacionals de Madrid, així com també per la Reial acadèmia de Sant Jordi, per l’Agrupació d’Aquarel·listes de Catalunya i en certàmens internacionals a Mèxic i Panamà. El 1915 obtingué una beca de la Dirección General de Bellas Artes de l’Estat.Durant la guerra civil realitzà, juntament amb Francesc Bas i Fèlix Clariana, una ingent tasca de salvament del patrimoni artístic, amb un total de més d’onze mil objectes a Mataró i a 14 poblacions del Maresme. Acabada la guerra impulsà la creació del Museu Municipal de Mataró, inaugurat el 1942, i del que en fou el primer director. Realitzà una important tasca com a agent cultural. Víctima d’accident, morí a Barcelona el 1958. Ballmanetes\nRafael Estrany ha ocupat un lloc destacat dins la historia de l’art català sobretot pels seus aiguaforts. Pertanyia a la mateixa generacio de Pau Picasso, Pau Gargallo, Enric Casanovas, Manuel Ainaud i Marti Gimeno, uns artistes que configuren el que Francesc Fontbona ha denominat postmodernisme. Estrany assimila, des d’un principi, una tendencia expressionista que al llarg dels anys es desenvolupa d’una manera força personal. Nens a la platja de Mataró


Notícies - Els peatges de la C-16 pugen set dècimes i els de l'AP-7 baixen mig punt amb l'entrada d'any\nCircular per la C-16 al Bages serà més barat per a tots els conductors\nel 2/gen/17 Albert Prat / Acn Societat PDF\nEl departament de Territori i Sostenibilitat apuja el preu dels peatges de l'autopista C-16 un 0,7% aquest 2017, mentre que els de l'AP-7, de competència estatal, baixen un 0,47% en el tram entre Barcelona i la Jonquera. En el cas de la via de titularitat catalana, els preus s'adapten a la inflació mentre que en el cas de l'autopista del Mediterrani, els peatges acumulen dos anys de baixada.\nDescomptes a la C-16\nEl govern posarà en marxa a partir d'aquest dilluns nous descomptes a la C-16 al Bages. A partir d'ara, tots els conductors que circulin per aquesta via es podran beneficiar de les rebaixes que fins ara s'aplicaven només als vehicles que entraven o sortien pels enllaços de Manresa i Sant Fruitós de Bages. El descompte és del 50% al peatge de la capital bagenca i s'aplicarà només de dilluns a divendres no festius entre les set i dos quarts d'onze del matí i entre les cinc de la tarda i les nou del vespre.\nPer beneficiar-se dels descomptes caldrà utilitzar el sistema de telepeatge o qualsevol altre servei dinàmic prèviament autoritzat. Actualment, existeix l’aplicació per a smartphones Satelise que permet fer el pagament i beneficiar-se dels descomptes.\nA banda de les noves bonificacions, es mantindran els descomptes del 45% de dilluns a divendres per a tots els turismes i el 30% per als vehicles ecològics. També seguirà vigent la reducció del preu del 40% per als vehicles d’alta ocupació i del 100% per als elèctrics.


El passatge del terror de Halloween i el panellet més gran del món, dos dels actes per als joves en la Festa Major — Ajuntament de Salou\nEl passatge del terror de Halloween i el panellet més gran del món, dos dels actes per als joves en la Festa Major Si el temps ho permet també hi haurà cercaviles, excursió de festa major, paella i un homenatge al segregacionista Manel Albinyana https://www.salou.cat/ca/noticies/el-passatge-del-terror-de-halloween-i-el-panellet https://www.salou.cat/ca/noticies/el-passatge-del-terror-de-halloween-i-el-panellet\nSi el temps ho permet també hi haurà cercaviles, excursió de festa major, paella i un homenatge al segregacionista Manel Albinyana\nSalou enceta aquest cap de setmana el gruix de la Festa Major del 30 d’Octubre amb moltíssims actes per a la ciutadania i on totes les edats tindran un espai per gaudir de la celebració. Per part del Club Xic’s s’organitzen activitats per a la canalla amb la confecció del Panellot (el panellet més gran del món) el proper dilluns, festiu a Salou. L’ambiciós objectiu pretén crear tot un panellot, doncs s’espera aconseguir una massa de 25 kg que els nens podran ajudar a confeccionar i posteriorment menjar-se. L’acte tindrà lloc a la Plaça del Carrilet de Salou, on entre les 10 i les 13h, els nens i nens podran, a més de participar en la confecció del panellot, realitzar diversos tallers relacionats amb la mateixa temàtica com la confecció de barrets de pastisser o la creació del “plat del panellet”. Per la tarda, entre les 17 i les 20h tots els participants podran tornar a la plaça a degustar el resultat de la seva obra amb animació infantil i xocolatada.\nSi bé, el promotor de l’acte és la Regidoria d’Infància de l’Ajuntament de Salou, altres entitats de caire privat que no han volgut perdre la oportunitat de col·laborar en un divertit repte que fomentarà la tradició gastronòmica catalana entre els més menuts. També s’ha organitzat la festa Lan Xic’s -per apropar els joves a les noves tecnologies- o el Terror Xic’s, aprofitant la festa de Halloween (dissabte de les 17 a les 20h). També es podrà gaudir del passatge del Terror a la Masia Tous que organitza l’Associació Connectat’t Jove i que es farà el dissabte 29 i el dilluns 31 a partir de les 23 hores. El dissabte 29 d’octubre els ciutadans podran sumar-se a l’excursió de festa major; a la caminada o a la pedalada que compta amb el suport del Centre d’Atenció Primària, l’Associació Excursionista de Salou i l’Associació Ciclista Salou. Els participants de cada una de les modalitats es trobaran a les 11.30h a la plaça de la Pau on hi haurà un refrigeri i sorteigs per a tothom. El mateix dissabte 29, però a la tarda, la cercavila popular omplirà els carrers de Salou a partir de les 17,30 hores amb la participació del seguici popular.\nTambé destaca enguany l’acte d’homenatge al recentment traspassat fill adoptiu de Salou, Manel Albinyana de qui l’alcalde, Pere Granados, ha recordat com “una persona molt compromesa amb la independència de Salou, pioner en el turisme i que sempre va treballar de forma altruista , mai com a càrrec públic”. Manel Albinyana i Abelló va morir el passat dia 9 de juliol als 89 anys d’edat, uns mesos després, l’alcalde ha proposat al govern municipal que es nomeni un parc en memòria seva i ha recordat que va ser president del primer organisme de promoció turística de Salou, el Sindicat d’Iniciatives i Turisme; i el primer president de l’Associació d’Amics 30 d’Octubre, que commemora cada any el fet històric de la Segregació. L’homenatge es farà el diumenge dia 30 d’octubre a les 11 del migdia al parc del carrer Tarragona, cantonada avinguda del 30 d’Octubre; precisament el dia gran de la festa que també comptarà amb l’ofrena floral i el vermut popular que organitza l’Associació d’Amics del 30 d’Octubre a més de la multitudinària paella popular.


Els resultats de la campanya solidària “Atura’t. Comparteix”\nAjuda humanitària per als infants de Kènia\nEl passat mes d’agost s’han vist materialitzades les aportacions que els professionals de Centres Blauclínic –entre altres persones i entitats- vàrem realitzar durant els mesos de juny i juliol per als infants de Kènia a través de la campanya “Atura’t. Comparteix” engegada pel Gerent de Centres Blauclínic, el Dr. Xavier Pujol.\nAquest agost ha viatjat a Kènia carregant el material i els diners recaptats a Catalunya amb Kitambo Safaris, entitat d’economia social que ajuda a diferents entitats de Kènia amb els diners que els turistes aporten.\nCentres Blauclínic hem col·laborat a la campanya instal·lant guardioles per recaptar diners als diferents centres, proporcionant un espai per al rasclet solidari a la Residència Assistida Llar Sant Jordi de la Vall d’Hebron, on es van vendre els articles aportats per diferents empreses col·laboradores, difonent la venta de tiquets per al sorteig solidari d’unes entrades a Port Aventura i una cafetera Nespresso entre els nostres companys i companyes, i finalment, donant suport directe realitzant una donació econòmica al projecte.\nAmb les aportacions aconseguides s’ha pogut dotar de subministrament d’aigua potable a l’orfenat Shalom Gate de les afores de Naivasha, on hi viuen 16 infants que cada dia havien de fer el camí d’uns 2 km carregant garrafes -més d’un viatge al dia- per aconseguir l’aigua suficient per fer el menjar, per la higiene personal, la neteja d’estris i de la roba dels infants. També s’han pogut comprar suficients queviures per assegurar l’alimentació bàsica dels infants durant els propers 6 mesos, i s’ha realitzat una aportació de material escolar.\nEl projecte ha seguit el seu camí amb la resta d’aportacions obtingudes de molt diversa procedència per assolir els objectius que es varen definir inicialment. S’ha pogut ajudar una família de 10 infants de menys de 14 anys orfes de mare, aportant queviures i material escolar pels propers mesos.\nFinalment, el tercer projecte previst ha estat a l’escola Gladways Center del barri suburbial de Kawangware de Nairobi, barri amb milers de barraques sense xarxa sanitària ni aigua salubre, on hi viuen milers de persones. L’objectiu era aportar el màxim nombre de llibres, tant per al professorat com per l’alumnat, ja que hi acudeixen quasi un centenar d’infants. També s’hi va aportar material escolar de tot tipus, i es va aconseguir millorar una part de les instal·lacions, canviant les portes de les “aules”, renovant les pissarres, i adquirint nou material per la cuina.\nQueda molt per fer i segur que serà difícil fer-ho tot, però seguirem intentant ajudar als nostres amics de Kitambo perquè puguin acabar de portar a terme els objectius proposats.\nEstem molt satisfets i agraïts per tota l’ajuda que la campanya “Atura’t. Comparteix” ha aconseguit recaptar, agraïts per la solidaritat que han demostrat els professionals de Centres Blauclínic, i evidentment, molt contents per haver aconseguit el més important, grans millores per la vida d’aquests nens i nenes de Kènia.\nPodeu veure fotografies del que s’ha realitzat durant la campanya visitant el perfil d’Instagram de la campanya Atura’t. Comparteix i també Somriures_de_Kenia, que junts han fet realitat aquests projectes.


L’Hospital posa en marxa un servei d’assistència psicològica per als malalts de diabetis | Notícies | Fundació Hospital de l’Esperit Sant\nDimecres, 24 de de gener de 2018\nL’Hospital posa en marxa un servei d’assistència psicològica per als malalts de diabetis\nAl voltant del 5% de diabètics tenen dificultats per afrontar el nou estil de vida que comporta el tractament d’aquesta patologia crònica.\nEls efectes psicològics més habituals entre les persones que pateixen la malaltia són la por, l'ansietat, la depressió, els canvis d'humor o l'estrès.\nDes d'aquest mes de gener, els pacients de la Fundació Hospital de l'Esperit Sant (FHES) diagnosticats de diabetis que tinguin problemes per adherir-se al tractament o bé que presentin algun tipus de símptoma emocional causat per la malaltia, podran rebre atenció psicològica. Es tracta d'una nova prestació inclosa en de la cartera de serveis de la Unitat d'Endocrinologia, de la qual se'n podrien beneficiar al voltant del 5% dels pacients diabètics atesos al centre.\nLa necessitat d'aquest nou servei sorgeix del gran nombre de pacients que presenten dificultats a l'hora de modificar el seu estil de vida quan se'ls detecta la patologia o bé quan ja porten temps patint-la, i que s'escapen al control mèdic. Són símptomes com canvis d'humor, pèrdua del son, por, enuig constant, estats ansiosos o depressius, estrès o alteracions en la imatge corporal, entre d'altres, que impedeixen al malalt seguir el tractament diabetològic i que provoquen també impacte emocional en el seu nucli familiar.\nEl nou servei, que haurà d'estar indicat per un professional sanitari, té com a objectiu reduir aquests símptomes emocionals negatius dels pacients i millorar la seva qualitat de vida davant una malaltia que, tot i ser crònica, és controlable. Així, el suport psicològic contribueix a que la persona amb diabetis prengui consciència de la importància que té l'autocura de cara a evitar o frenar possibles complicacions a llarg termini. Millorar el seguiment del tractament permetrà tant a l'Hospital com al pacient, a més, reduir el consum de fàrmacs.\nEl psicòleg responsable del servei treballa de manera coordinada amb la resta de professionals de la Unitat d'Endocrinologia per oferir la millor resposta a cada persona.\nLa diabetis, una malaltia en alça\nLa diabetis és una malaltia crònica en la qual es produeix un excés de glucosa (sucre) en la sang a causa d'una deficiència en la producció de l'hormona insulina. Quan les cèl·lules són incapaces d'absorbir la glucosa, aquesta s'acumula a la sang i provoca una hiperglucèmia.\nLa diabetis afecta aproximadament un 10% de la població general i una altra quantitat indeterminada de persones la pateixen però no han estat diagnosticades. A Catalunya hi ha al voltant de 560.000 malalts. L'envelliment de la població, el sedentarisme i l'obesitat han multiplicat el nombre de diabètics en els últims anys i avui la patologia és considerada una de les pandèmies del S. XXI.\nExisteixen 4 tipus de diabetis: la diabetis tipus 1, que apareix generalment abans dels 30 anys i es tracta amb insulina; la diabetis tipus 2, la més freqüent i que generalment es dóna en persones adultes i obeses, que en algunes ocasiones es poden controlar únicament amb dieta i fàrmacs diferents a la insulina; la diabetis gestacional, apareguda durant l'embaràs; i la diabetis secundària, causada de manera temporal per una altra patologia o un fàrmac que eleva la quantitat de glucosa a la sang.\nNota de premsa en PDF\t(PDF\t160,68 Kb)\nNúria Gondón, psicòloga responsable del servei, amb una pacient en una de les primeres consultes.


Arxius de Caminada | Pàgina 2 de 7 | La Clau -Revista gratuïta del Maresme\nCaminada nocturna circular per Premià de Dalt\nCaminada nocturna circular per Premià de Dalt. Acabarem la sortida amb una sindriada. Més informació a www.scsantjaume.cat.\nCaminada Popular Nocturna\nCaminada Popular Nocturna. Sortida i arribada Parc de Ca l’Alfaro. Ho organitza: Regidoria d’Esports.\nMarxa Nocturna al Corredor, a peu o amb BTT\nMarxa Nocturna al Corredor, a peu o amb BTT. Caminada al Corredor, amb sopar a l’esplanada del Santuari (amb taules i cadires) i tornada nocturna. Cal portar sopar, frontal i roba d’abric. Inclou avituallaments, begudes pel sopar i cotxe escombra.\nRecorregut circular per la Riera d’Arbúcies\nRecorregut circular per la Riera d’Arbúcies. Recorregut: Arbúcies – La Cobadora – Molí d’en Pipes – Canal de la Plana – Arbúcies.\nV Caminada nocturna al Castell de Burriac i observació d’estels\nV Caminada nocturna al Castell de Burriac i observació d’estels. Cal portar sopar, cantimplora, frontal o lot, calçat adequat i peça d’abric. Durada de la caminada: 2 h.\nProclamació de la pubilla i l’hereu de Mataró A les 17.30 h comença la cercavila pels carrers de Mataró: plaça de l’Havana, carrer Sant Pelegrí, carrer Barcelona i plaça de Santa Anna. A la cercavila trobarem la Mulassa de Mataró, les gitanes i tots els hereus i pubilles convidades d’arreu de Catalunya. A les 18.15 h comença […]\nXXXVIIIª caminada Premià-Montserrat\nXXXVIIIª caminada Premià-Montserrat Les Associacions “Caminants de Matinada” i “Caminants de Sant Mateu” organitzen la XXXVIII Caminada Premià-Montserrat, és una caminada de resistència per camins de muntanya i sense ànim competitiu. Cal ser al punt de sortida per recollir la tarjeta identificativa, la samarreta i fer tots tràmits pertinets abans de començar la caminada. El 65km de […]\nMatinal pel Salt de Gualba i el seu rierol\nMatinal pel Salt de Gualba i el seu rierol Caminar saludable. Parc Mediambiental de Gualba. Dificultat baixa. Desplaçament en cotxe. Dinar de menú (optatiu quedar-s’hi o no) Més informació, inscripcions i coordinador de la sortida: Josep Grau (Tel. 666 77 12 81) Ho organitza: Associació de Gent Gran Els Xurravins\nRuta saludable per Alella Caminada popular en grup adreçada a gent gran i persones amb mobilitat reduïda amb l’objectiu de promoure la realització d’activitat física regular com a hàbit de salut. Finalitzarà amb un esmorzar saludable.\n9a Caminada familiar contra el Càncer\n9a Caminada familiar contra el Càncer Recorregut: Plaça de la Vila – Pistes d’atletisme – Plaça de la Vila. Inscripcions i venda anticipada: Consultori Vilassar de Dalt contra el Càncer (Ptge.Nirell, 2). Pastisseria Maria Teresa • Forn i Pastisseria Cros • Lampisteria Baylach. S’instal·larà una carpa a la plaça de la Vila, el diumenge 12 […]\nPàgina prèvia Page 1 Page 2 Page 3 … Page 7 Pàgina següent


Un aperitiu deliciós: escopinyes i cloïsses amb un blanc del Penedès - castelldor\nL’estiu és temps de gaudir del mar, de la platja i de l’ambient mariner. Arrossos, paelles i marisc formen part d’aquest puzle de sensacions que construïm al voltant del bon temps. Encara que ens acostem al final de la temporada d’estiu, queden dies per esprémer amb idees i propostes en l’inici del mes de setembre.\nA l’estiu, el marisc agafa un paper rellevant. Si ens aturem un segon a pensar en aquest aliment, trobarem un bon grapat de beneficis! Podem destacar que aporta una gran quantitat de proteïnes a més d’aminoàcids essencials. Té pocs hidrats de carboni i contingut greix. El marisc té la propietat de saciar a l’organisme amb poques calories. La diversitat de plats que podem crear incloent el marisc és molt àmplia i variada. Sense oblidar el seu alt contingut en minerals i vitamines (especialment en vitamines del grup B, destacant la vitamina B12). Però a vegades les coses senzilles són les més delicioses. Avui us proposem dues idees per gaudir d’un aperitiu maridat amb vi.\nLa primera és un plat deliciós amb escopinyes a les quals podem afegir farigola i orenga i un rajolí d’oli d’oliva verge, tan fàcil de preparar com lleuger i nutritiu, perfecte per iniciar un vermut d’estiu. La farigola li aporta un toc de muntanya que resulta molt aromàtic i original.\nLa segona opció és un plat de cloïsses a la planxa. Després d’haver-les rentat, les afegim a la paella prèviament escalfada i seguidament la cullerada sopera d’oli d’oliva verge extra. Retirarem les cloïsses a un plat o safata a mesura que vagin obrint, quan estiguin totes obertes afegim la ceba picada i la sal. Servirem calentes amb unes rodanxes de llimona. D’aquesta manera tan fàcil de cuinar és com més potenciarem el seu sabor.\nSi pensem en maridar aquestes propostes o bé altres mariscos, crustacis i mol·luscos en general, pensem en vi blancs suaus que ens permeten potenciar el seu sabor. Avui us proposarem un vi blanc afruitat però també podem apostar per vins rosats i caves com a companys en aquest viatge dels sentits.\nEl vi blanc Castell d’Or és un blanc jove del Penedès, de la varietat xarel·lo que combinarà a la perfecció amb aquestes propostes tan mediterrànies i ens aportarà els aromes de la poma, la pera i la pinya. És un vi molt aromàtic, fresc i de cos lleuger que ens seduirà ràpidament. Es caracteritza per mantenir un equilibri entre acidesa i alcohol. És ideal per ajudar a intensificar el sabor de les escopinyes o cloïsses cuinades de manera senzilla que mantenen molt present el seu sabor a mar, mar Mediterrani!! El vi blanc Castell d’Or, és per servir fresc, a la temperatura d’uns sis a vuit graus. Serà el preàmbul perfecte d’un àpat estiuenc, lleuger i nutritiu.\nCastell d’Or, caves Premium de cooperatives de Catalunya\nEls agricultors de les cooperatives de Castell d’Or treballen la terra des de fa més de cent anys per portar a la taula un cava Premium que es caracteritzen per la seva personalitat única i la qualitat dels vins escumosos de diferents DO de Catalunya que es poden trobar a les nostres agrobotigues de Catalunya i pròximament a la nostra pàgina web www.castelldor.com.\nD.O PenedèsmaridatgePenedèsViXarel·lo; vi blanc


Com minimitzar l 'impacte de la cerca en migrar a un nou domini Martech Zone\nDilluns, juny 20, 2016 Diumenge, gener 29, 2017 Douglas Karr\nCom passa amb moltes empreses que creixen i pivoten, tenim un client que canvia de marca i migra a un domini diferent. Els meus amics que fan l'optimització de motors de cerca s'estan reduint ara mateix. Els dominis generen autoritat amb el pas del temps i eliminen aquesta autoritat que pot carregar el trànsit orgànic.\nTot i que Google Search Console ofereix un eina de canvi de domini, el que descuiden dir-vos és el dolorós que és aquest procés. Fa mal ... dolent. Vaig fer un canvi de domini fa molts anys al bloc Marketing Tech per separar la marca del meu domini de noms personals i vaig perdre gairebé totes les paraules clau classificades de primera qualitat. Vaig trigar una mica a recuperar la salut orgànica que tenia.\nTot i així, podeu minimitzar l’impacte de la classificació de la cerca orgànica fent algunes tasques de planificació prèvia i postexecució.\nAquí teniu una llista de comprovació de SEO de planificació prèvia\nReviseu els enllaços enrere del nou domini - És bastant difícil obtenir un domini que no s’havia utilitzat abans. Sabeu si abans es feia servir el domini? Podria haver estat una gran fàbrica de SPAM i bloquejada pels motors de cerca. No ho sabreu fins que no hàgiu fet una auditoria de backlink al nou domini i no rebutgeu cap enllaç dubtós.\nReviseu els enllaços d’entrada existents - Abans de migrar a un nou domini, assegureu-vos d'identificar tots els enllaços d'entrada excepcionals que teniu actualment. Podeu fer una llista de destinacions i fer que el vostre equip de relacions públiques es posi en contacte amb cada lloc que us hagi enllaçat per demanar-los que actualitzin els seus enllaços al nou domini. Fins i tot si només en teniu un grapat, pot provocar un rebot en algunes paraules clau.\nAuditoria del lloc - és probable que tingueu elements de marca i enllaços interns relacionats amb el vostre domini actual. Voldreu canviar tots aquests enllaços, imatges, fitxers PDF, etc. i assegurar-vos que estiguin actualitzats una vegada que es publiqui amb el nou lloc. Si el vostre lloc nou es troba en un entorn progressiu (molt recomanable), feu aquestes modificacions ara.\nIdentifiqueu les pàgines orgàniques més fortes - a quines paraules clau esteu classificat i a quines pàgines? Aquests són els rànquings que voldreu controlar mitjançant una eina com la dels nostres socis gShift Labs. Podeu identificar paraules clau de marca, paraules clau regionals i paraules clau temàtiques en què classifiqueu i, a continuació, mesurar el rendiment que feu després del canvi de domini.\nExecuteu la migració\nRedirigiu el domini correctament - Voldreu redirigir 301 URL antics a URL nous amb el domini nou per tenir un impacte mínim. No voleu que tothom vingui a la pàgina d'inici del vostre nou domini sense cap notificació. Si retireu algunes pàgines o productes, és possible que vulgueu portar-los a una pàgina de notificacions sobre el canvi de marca, per què ho va fer l'empresa i on poden obtenir ajuda.\nRegistre del nou domini amb administradors web - Inicieu la sessió immediatament als administradors web, registreu el nou domini i envieu el vostre mapa del lloc XML perquè Google rastregi immediatament el nou lloc i els motors de cerca comencin a actualitzar-se.\nExecuteu el canvi de direcció - seguiu el procés de l'eina de canvi d'adreça per fer saber a Google que esteu migrant a un domini nou.\nVerifiqueu que Analytics funcioni correctament - Iniciar Sessió en analítica i actualitzeu l'URL de la propietat. Tret que tingueu molts paràmetres personalitzats associats al domini, hauríeu de poder continuar igual analítica tingueu en compte el domini i continueu mesurant.\nNotifiqueu els llocs que enllacen amb el domini antic - Recordeu la llista que vam fer dels enllaços d'entrada més creïbles i rellevants? És hora d’enviar aquestes propietats per correu electrònic i veure que actualitzen els seus articles amb la vostra informació de contacte i marca més recents. Com més èxit tingueu aquí, millor tornarà la vostra classificació.\nAuditoria posterior a la migració - És hora de fer una altra auditoria del lloc i comproveu de nou que no teniu enllaços interns que apuntin al domini antic, cap imatge amb mencions o qualsevol altra garantia que pugui haver d’actualitzar.\nSuperviseu les classificacions i el trànsit orgànic - Superviseu els vostres rànquings i el trànsit orgànic per veure fins a quin punt rebeneu el canvi de domini.\nAugmenteu els vostres esforços en relacions públiques - És hora d'anar després de totes les indicacions que podeu posar ara a la vostra mà per ajudar la vostra empresa a recuperar l'autoritat i la presència del motor de cerca. Voleu parlar moltíssim per aquí!\nTambé recomanaria una sèrie de contingut premium publicat per fer un gran toc. Des de l'anunci de marca i el que significa per als clients actuals fins a infografies i fulls blancs per sol·licitar una gran resposta dels llocs rellevants.\netiquetes: migració de dominisadministradors web de googlenou dominimigració de nou domini\nAquests són grans consells! Realment és una llàstima que les vostres paraules clau classificades amb un preu s'enfonsin dràsticament quan us instal·leu a un nou domini. És com acomiadar-te de tot el teu treball dur i començar a fer-ho de nou.


MALLORQUINES :: Tancaments Olot\nEls oferim els diferents models de mallorquines corredisses d'alumini:\nMallorquines corredisses d'una fulla en un carril o guia, mallorquines corredisses de 2 fulles en un carril, mallorquines corredisses de 3 fulls en dos carrils, mallorquines corredisses de 4 fulles en dos carrils, mallorquines corredisses de 3 fulls en tres carrils, mallorquines corredisses amb multitud de fulles i diversos carrils. Les nostres mallorquines corredisses poden ser, mallorquines corredisses de lama fixa o mallorquines corredisses de lama mòbil o orientable.\nTambé fabriquem mallorquines corredisses de seguretat, tant en lama fixa, com en lama mòvil. Aquestes sempre es realitzen mitjançant vareta d'acer inoxidable i porta lames reforçada. Disposem de mallorquines corredisses de lama fixa de 50x10 o ovalina, mallorquines corredisses d'alumini lama fixa 35x8, mallorquines corredisses de lama fixa Z-60, mallorquines alumini corredisses de lama Z-90, mallorquines alumini corredisses de I-90, mallorquines d'alumini corredisses de ovalada 120.\nTambé podem oferir mallorquines de lama encadellada cega de 120 a manera de porticó exterior. Diversos tipus de mallorquines amb lama orientable: mallorquines d'alumini corredisses de lama mòbil de 70, mallorquines d'alumini corredisses de lama mòbil ovalada 120, mallorquines d'alumini corredisses de lama mòbil 140, mallorquines d'alumini lama mòbil corredisses de 140 PVC. L'orientació de les lames pot ser gràcies als nostres mecanismes homologats, mitjançant 7 tipus de comandaments. És possible lacar els mecanismes en RAL estàndard o RAL especial.


113. NECRÒPOLIS DE CALES COVES\nApropar als infants a la Menorca Talaiòtica mitjançant la visita d'una necròlis ubicada a un espai natural meravellos.\nAquesta visita es pot fer des de dos accessos diferents: la primera opció és partir des de la urbanització de son Vitamina a 2 km del jaciment; la segona opció és partir des del camí de cavalls de Calan Porter a 1 km del jaciment.\nDurant: Una vegada al jaciment, situat a la cala, es farà una breu presentació dels objectius, temporització i itinerari de la visita, a continuació contextualitzem l'entorn natural i la Prehistòria de Menorca així com alguns elements de món funeraris que veurem a continuació.\nPosteriorment iniciarem la visita al conjunt funerari, visitarem les coves més emblemàtiques i d'accés amb seguretat. Al llarg de la visita animaren donant resposta a preguntes com per exemple: com vam fer els hipogeus?, perquè ho van fer?, com seria l'aspecte en el seu moment d'ús?, qui eren aquells que van ser inhumats? Quins rituals funeraris coneixem? Sempre cercarem la interacció amb els alumnes preguntant pels seus interessos, opinions i respostes. Com a detall per millorar l'interès mostrarem rèpliques d'objectes talaiòtics (vas troncocònic, olleta, llàntia, fona, bala de fona, punxó d'os), aprofitarem per valorar la importància de la ciència arqueològica com a font de coneixement. També aportarem idees bàsiques respecte a l'estudi de l'antropologia física donant resposta a preguntes com: Quina esperança de vida tenien els prehistòrics?, quines malalties?, com sabem si són homes o dones?...\nFinalment visitarem i coneixerem la cova dels Jurats, cova que a la seva façana conserva el conjunt epigràfic d'època romana més important de les Illes Balears.


2010 octubre Arxiu a Silvie Rothkovic\n28 / octubre / 2010\nLa vida estàtica de la planta i del moble de la tele. No es creuen que aspiro a això. Algun dia faré un salt al buit. Aleshores sabré què sent la gent quan viu, quan estima. I de tot allò de la vida i la literatura i el dilema etern blablabla, ja ho sé, mai em curaré.\nNo ha nascut\nTu sempre dius que les bromes són veritat.\nPotser podria posar una música que fes plorar però no perquè ha de venir el tiu de l’aigua i seria lamentable que em trobés en aquest estat d’autorreferencialitat, d’aïllament, gairebé exclosió. A vegades molt sovint sento els salzes a l’escala, fan soroll de barca, de violins, de comiat, de mapes llegits al revés. A vegades molt sovint arriba la nit i m’adono que no he begut aigua ni he llegit. Que he parlat amb gent però tot gent viva. Que ningú m’ha preguntat per les plantes o ningú m’ha dit que el serrell tan llarg em fa una cara rara. No sé per què t’explico tot això a tu. Te’n recordes? Feia sol, estava preparada per tot menys pel què va ser. Els teus ulls brillen molt, són com aigua que es mou i que no pot escapar.\nDesplaçar-nos és aniquil·lar una a una les formes. Més enllà no hi ha res escrit. Només passar una nit al ras, dormir amb el silenci trencat a dins. Pensar el cel, en qualsevol cosa a atènyer que ens reclami, en un espai on abocar el mar obert.\nSempre començo les llibretes fent bona lletra i petita però després ja retorno a la lletra de tsunami. La caixa amb les cartes no la obriré mai més. Tot el que hi ha més enllà d’això és una mort, un lloc on no vull recordar-me.\nA vegades passa alguna cosa a partir de la qual és impossible escriure. A vegades no passa res. Gent desconeguda em somriu, em saluda. Gent que no sap res de la vida al pou. La paret torna a estar freda i, ara a l’hivern, la llum no arriba al fons.


Shock 2: la Tormenta y la Guerra - ca\nShock 2 és creada sota un altre gran shock: l'impacte del coronavirus, i encara estem desorientats, presos de la por i la incertesa, això ens fa enormement vulnerables. De la nostra reflexió conjunta, del nostre coratge per a enfrontar-nos a aquesta malaltia, del nostre sentit de la fraternitat és d'on podrem treure la força i la intel·ligència per a sortir d'aquesta gran crisi amb l'esperança de ser millors. Però de tot gran shock es pot treure profit en detriment d'alguns altres, el poder dels diners ho sap, les grans corporacions de tot el món ho saben i serà estrany pensar que no aprofitaran l'oportunitat per a fer-ho. D'això tracta aquest muntatge, de la nostra història recent i de com el neoliberalisme ha sabut avançar com una piconadora fins al dia d'avui (Naomi Klein i el seu llibre La doctrina del shock són la nostra inspiració).\nShock 2 comença en els anys 80, amb la revolució conservadora capitanejada a Europa per Margaret Thatcher i als EUA per Ronald Reagan i culmina en el primer gran xoc del segle XXI: la guerra de l'Iraq, guerra en la qual vam ser partícips. Perquè d'això tracta Shock, de reflexionar sobre en quina mesura som partícips de la nostra història, dels nostres xocs, dels nostres cops, de la nostra violència.\nEn l'intent de comprendre i de gaudir amb el públic estem obstinats. I com Dorothy en El Mag de Oz, diem: “Com en el teatre no s'hi està enlloc”.\n"Extraordinario montaje teatral que estremece, divierte y recrea episodios cruciales de nuestra historia más reciente"


Un mort en un incendi en un pis de l'Hospitalet de Llobregat – l'actualitat.cat\n[ 28 de abril de 2021 ] Dos magistrats del Tribunal Constitucional consideren «desproporcionada» la pena pel ‘procés’\tJustícia.\n[ 28 de abril de 2021 ] Covid 28 d’abril: L’Rt puja a 1,03 i el risc de rebrot a 287 (+5), amb 4 ingressats menys (1.626) i 6 crítics més (507)\tSanitat i Salut\n29 de abril de 2021 Redacció\nImatge del lloc dels fets facilitada per Mossos d'Esquadra. / CME\nUna persona ha mort aquest dijous en un incendi que ha tingut lloc al carrer Sant Antoni de l’Hospitalet de Llobregat, segons ha informat l’alcaldessa del municipi, Núria Marín, al seu compte oficial de Twitter. La batllessa també ha explicat que un agent de la Guàrdia Urbana que ha resultat ferit ha salvat una veïna. Segons els Bombers el foc, que ha afectat tot el domicili, ha tingut lloc cap a dos quarts de set de la tarda i s’hi han enviat vuit dotacions. El Sistema d’Emergències Mèdiques ha atès una dona per inhalació de fum i l’agent de la Guàrdia Urbana, que ha resultat ferit en tirar a terra la porta de l’habitatge sinistrat. Els Mossos investiguen les causes de l’incendi mortal.\nEls Bombers han informat posteriorment que el pis sinistrat està situat al número 19 del carrer Sant Antoni i que quan les vuit dotacions que s’hi han enviat han arribat a l’indret el foc estava molt desenvolupat. Les flames afectaven un dels quatre estudis allotjats a la primera planta de l’edifici. La planta baixa acull dos habitatges més.\nUn cop han pogut accedir a dins l’habitatge sinistrat, els bombers han trobat el cadàver d’un home, presumptament el resident de l’habitatge afectat, el primer quarta. A banda, una veïna de 86 anys resident d’un dels habitatges de la planta baixa ha resultat afectada per inhalació de fum i ha estat evacuada pel Sistema d’Emergències Mèdiques (SEM) a l’Hospital de Bellvitge, en estat menys greu.\nLes flames han afectat fortament el petit estudi on s’ha declarat el sinistre, les causes del qual estan essent investigades pels Mossos d’Esquadra. La resta dels habitatges de l’edifici no han patit danys però unes bigues de fusta podrien haver resultat compromeses per l’acció del foc, per la qual cosa s’ha donat avís als serveis municipals d’arquitectura.\nA més de les 8 dotacions de Bombers, 5 unitats del SEM, 2 de bàsiques i 3 de caràcter avançat, 3 patrulles dels Mossos d’Esquadra i efectius de la Guàrdia Urbana de l’Hospitalet de Llobregat han actuat en el succés.\nInvestiguen una presumpte agressió sexual a un noi de 13 anys amb Asperger per part de companys d’institut a Vallirana\nACN .- Els Mossos d’Esquadra investiguen un presumpte cas d’agressió sexual a un noi de 13 anys amb síndrome d’Asperger per part de quatre companys d’institut a Vallirana, segons ha avançat ‘El Caso’. Els pares […segueix llegint]\nLa alcaldesa socialista de l’Hospitalet, Núria Marín, detinguda i posada en llibertat després de declarar a la Policia pel cas del Consell Esportiu\nL’alcaldessa socialista de l’Hospitalet de Llobregat, Núria Marín, ha estat detinguda «tècnicament» i posada en llibertat després de declarar aquest dijous a la comissaria de la Verneda de la Policia Nacional pel presumpte desviament de […segueix llegint]\nDos magistrats del Tribunal Constitucional consideren «desproporcionada» la pena pel ‘procés’\nCovid 28 d’abril: L’Rt puja a 1,03 i el risc de rebrot a 287 (+5), amb 4 ingressats menys (1.626) i 6 crítics més (507)


Detingut un home a Igualada per causar desperfectes en una norantena de nínxols - Regió7 :: El Diari de la Catalunya Central\nDetingut un home a Igualada per causar desperfectes en una norantena de nínxols\nL'individu ja havia estat arrestat per fets similars dos dies abans\nroger junyent igualada 03.02.2020 | 16:40\nNínxols del cementiri nou d'Igualada AJ IGUALADA\nNínxols del cementiri nou d'Igualada\nLa Policial Local d'Igualada va detenir aquest passat dissabte al vespre el presumpte autor de diversos desperfectes i danys que en els darrers dies s'havien produït a les làpides del cementiri Nou d'Igualada. La detenció es va fer arran de la gravació de les imatges enregistrades per les càmeres de seguretat de l'interior del cementiri en les quals es pot apreciar la presència del sospitós el dia dels fets. El mateix individu ja havia estat detingut dos dies abans, el 30 de gener, per un presumpte delicte de danys i un altre delicte de furt al mateix cementiri.\nLa Policia Local va procedir a la detenció per un presumptes delictes de danys, furt i robatori amb força amb escalament, i també va aixecar acta per tinença de substàncies estupefaents (haixix), trobades durant l'escorcoll a què va ser sotmès el sospitós en el moment de la seva detenció.\nEn total hi ha 87 nínxols afectats, amb diversos graus de gravetat en els desperfectes. Els serveis jurídics de l'Ajuntament d'Igualada estan procedint a quantificar els danys provocats i, a més de la sanció administrativa prevista en les ordenances municipals, s'activarà també la responsabilitat civil pels danys provocats.


Beneït el columbari de la Parròquia de Sant Crist del Canyet | Catalunya Religió\nBeneït el columbari de la Parròquia de Sant Crist del Canyet\n(Coral Memorial) La Parròquia de Sant Crist del Canyet, ubicada a la Plaça de Mossèn Joan Baranera de Badalona, ha instal·lat un nou columbari. D’aquesta manera, la parròquia recupera la tradició eclesiàstica d’acollir les cendres dels difunts en un lloc sagrat. L’acte de benedicció s’ha celebrat el diumenge 20 de setembre a càrrec d’Antoni Vadell Ferrer, bisbe auxiliar de Barcelona, i hi han assistit els feligresos de la parròquia.\nAra, els familiars poden dipositar les cendres dels seus éssers estimats en un espai sagrat, proper i simbòlic amb forts llaços emocionals i espirituals per a ells i que ajuda a conservar el record i la pregària dels familiars i de la comunitat cristiana. Els columbaris tenen capacitat per a més de 140 urnes i presenten tres modalitats: la individual amb espai per a una única urna; la petita per a dos i la mitjana amb capacitat per a quatre urnes.\nLa Santa Seu accepta aquesta opció funerària i recorda que les cendres d’un difunt “han de mantenir-se en un lloc sagrat, al cementiri, en una església o en un espai dedicat a aquesta finalitat per l’autoritat eclesiàstica competent”.\nLa Parròquia de Sant Crist del Canyet va ser construïda entre els anys 1946 i 1951 perquè els veïns del barri del Canyet tinguessin la seva parròquia a prop de casa. Anteriorment a la parròquia actual, hi havia una església primogènita que també estava dedicada al Sant Crist, però que a l’any 1936, en plena Guerra Civil, va ser cremada.\nL’espai sagrat de columbaris de la Parròquia de Sant Crist del Canyet ofereix la custòdia d’urnes de forma gratuïta per un període de 3 mesos. Una vegada transcorrin els 3 mesos gratuïts, l’usuari pot recuperar la seva urna sense cap cost o contractar qualsevol de les concessions de columbaris disponibles. En aquest sentit, poden escollir entre el lloguer mensual d’una urna per 19,30€ (IVA inclòs), subjecte a una permanència de tres mesos, o el lloguer anual amb un cost total de 193€ (IVA inclòs). A més, també s’ofereixen concessions de 2, 5 i 25 anys.\nDes de Coral Memorial s’ocupen de tot el procés i faciliten tots els tràmits: assessorament i contacte directe amb les famílies, recollida de l’urna i servei presencial en el moment de la introducció de les cendres al columbari escollit.\nCoral Memorial – Innovació en Columbaris\nC. del Vall, 67, 1r 1a, 08221 Terrassa\nCoral Memorial, columbari, Sant Crist del Canyet, Badalona, Barcelona


La Unió per la Mediterrània i la cooperació euromediterrània\nSabies que es van dur a terme 51 projectes de cooperació euromediterrània, l’any 2017, amb un valor de 5.300 milions d’euros, finançats per la Unió per la Mediterrània?\nConeixes què és i a què es dedica la UpM amb seu a Barcelona? Us ho explico!\nSabíeu que, durant l’any 2017, es van dur a terme 51 projectes de cooperació euromediterrània, amb un valor de 5.300 milions d’euros, finançats per la Unió per la Mediterrània?\nSón exemples de l’acció de la Unió per la Mediterrània els projectes d’una dessaladora a la Franja de Gaza, la gestió de les escombraries marines, ajudes a les ONGs per al desenvolupament sostenible, projectes de finaçament d’empreses, d’integració laboral, competitivitat i emprenedoria, la creació del Centre Euromediterrani de Desenvolupament per a micro, petites i mitjanes empreses, entre molts d’altres àmbits d’actuació.\nAquesta organització intergovernamental comprèn els 28 estats membres de la Unió Europea i 15 països de la riba mediterrània i és l’únic organisme internacional on Israel i Palestina hi són en peu d’igualtat.\nLa UpM s’inspira en els objectius establerts en la Declaració de Barcelona, l’any 1995: crear un espai de pau, estabilitat, seguretat i prosperitat comuna, amb ple respecte dels principis democràtics, els drets humans i les llibertats fonamentals, tot promovent la comprensió entre cultures i civilitzacions de la regió euromediterrània.\nI és important destacar que aquesta cooperació no és només entre països del nord i del sud, sinó també entre els mateixos països del sud.\nEn base a aquests objectius, s’estan duent a terme projectes i accions com els ja esmentats, per ajudar al desenvolupament econòmic dels països, a pal·liar els efectes del canvi climàtic, a lluitar contra el terrorisme, fomentar els drets de les dones i dels infants, així com també promoure l’activitat econòmica, l’educació i els drets humans.\nSempre he pensat que la Unió per la Mediterrània és una gran desconeguda, malgrat nosaltres, els catalans, la tenim ben a prop, perquè la seva Secretaria General és a Barcelona. Per això aquest vídeo d’avui.\nSeguirem treballant per donar-la a conèixer i per millorar les seves accions.\nGambús presenta el paquet d’economia circular que aprovarà el Parlament Europeu\tGambús: “L’economia circular ha de ser l’impuls per rellançar el projecte europeu”


Bicocca Piacenza Piacenza Itàlia - Ofertes d'hotels amb els MILLORS DESCOMPTES EN LÍNIA\nVia Taverna 253, Piacenza, Piacenza, Itàlia, 29121 - Veure al mapa\nAl visitar Piacenza, vosté es sentirà com a casa a Bicocca Piacenza, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Bicocca Piacenza és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Amb una localització ideal i amb comoditats imbatibles, Bicocca Piacenza no troba competidors en cap categoria.


La Generalitat coordina la implantació en sis comunitats autònomes del nou sistema valencià de geolocalització d’anomenades al 1·1·2 – RiberaTV\nLa Generalitat coordina la implantació en sis comunitats autònomes del nou sistema valencià de geolocalització d’anomenades al 1·1·2\nPer Ribera Televisió el 12 octubre, 2021 No Comment\nLa Generalitat desenvolupa per a tota Espanya la tecnologia AML, que permet reduir a un radi de 15 metres la precisió en la geolocalització de les anomenades al 1·1·2\nDesprés d’implantar amb èxit el sistema en la Comunitat Valenciana, Catalunya i Canàries ara inicia la fase de proves a Aragó, Galícia i Múrcia\nL’Agència Valenciana de Seguretat i Resposta a les Emergències (AVSRE) ha culminat amb èxit la primera fase d’implantació del nou sistema geolocalització Advanced Mobile Location (AML), desenvolupat per la Generalitat, que permet situar geogràficament l’origen de l’anomenada a qualsevol 1·1·2 d’Espanya amb una precisió d’entre 15 i 20 metres. Després del període de prova en la Comunitat Valenciana, Catalunya i Canàries, en les pròximes setmanes començarà a introduir-se a Aragó, Galícia i Múrcia.\nDurant prop de sis mesos, personal de la plataforma tecnològica d’Emergències ha executat “amb resultats molt prometedors” la primera fase de desenvolupament del sistema AML, segons ha explicat el secretari autonòmic de Seguretat i Emergències, José María Ángel. “Estem molt satisfets amb els resultats que s’albiren perquè la precisió en la geolocalització es redueix considerablement respecte la tecnologia tradicional”, que oscil·la entre 2 i 5 quilòmetres en àrees urbanes i entre 40 i 50 quilòmetres en zones muntanyenques. Ángel ha explicat que “aquest avanç tecnològic facilita la capacitat dels efectius d’emergències per a donar una millor i més ràpida resposta, la qual cosa suposa un salt qualitatiu molt important del qual es beneficiaran tots els espanyols i espanyoles”.\nEl sistema AML està operatiu en la Comunitat Valenciana des d’abril mentre que Catalunya i Canàries van començar a utilitzar-ho al juny, en període de prova, assistides per la AVSRE. Després de culminar aquesta primera fase, el sistema començarà a implementar-se en les pròximes setmanes en els centres autonòmics del 1·1·2 a Aragó, Galícia i Múrcia, el personal del qual també serà format pels tècnics valencians.\nEl principal repte tecnològic del projecte ha sigut el desenvolupament del programari necessari per a posar en marxa el AML. Amb aquest sistema, la crida de veu i el posicionament s’emeten en paquets de dades diferents i se centralitzen en un solo servidor central per a tot el país, independentment del lloc d’origen de l’anomenada a emergències. El programari desenvolupat per la AVSRE permet filtrar i distribuir a cada comunitat autònoma les dades relatives a cada anomenada al 1·1·2.\nEl Advanced Mobile Location (AML) és un sistema d’ubicació d’emergència disponible en telèfons intel·ligents que obté ubicacions altament precises gràcies al mesurament de tres paràmetres: l’antena dels operadors mòbils, el GPS del telèfon i les connexions wifi actives.\nFins ara, els serveis d’atenció telefònica 1·1·2 d’Espanya comptaven amb un sistema basat en la informació proporcionada pels operadors mòbils, segons la ubicació de les seues antenes i la connexió dels telèfons a aquestes antenes. Això permetia localitzar la ubicació de les crides en un radi d’entre 2 i 5 quilòmetres en el cas de zones urbanes, i d’entre 40 i 50 quilòmetres si l’usuari es trobava en una zona muntanyenca.\nAmb el AML, la Sala del 1·1·2 rep la trucada d’una banda i les dades de localització per un altre en el mateix instant en es marca el nombre únic d’emergències. A més, aquestes dades s’actualitzen cada pocs segons, precisant i afinant cada vegada més la ubicació.\nLa Generalitat coordina la implantació en sis comunitats autònomes del nou sistema valencià de geolocalització d’anomenades al 1·1·2 added by Ribera Televisió on 12 octubre, 2021


Rajoy assenyala Gallardón com a ministrable davant d'Aguirre\nLa presidenta l'avisa que no acceptarà "privilegis" territorials\nEl candidat del PP comença a atiar les travesses del futur govern, amb l'alcalde de Madrid en un lloc destacat. De la seva exrival, la presidenta madrilenya, Rajoy es va limitar a avalar-ne la política liberal.\nJOAN RUSIÑOL Leganés. 06/11/2011 00:00\nAquesta campanya el PP procura passar de puntetes. No es parla d'ETA, ni de retallades, ni de llengua, ni de memòria històrica. Rajoy necessita desmarcar-se del tot de la duresa aznarista i comença a deixar clar amb quin equip comptarà si arriba a la Moncloa: Soraya Sáenz de Santamaría, Alberto Ruiz-Gallardón, Ana Mato i Miguel Arias Cañete. D'ells va dir ahir, en un míting a Leganés, que "tenen molt futur polític", un gest d'elogi gens habitual en Rajoy i que dispara les especulacions sobre els possibles futurs ministres. Als membres de la línia dura, amb Esperanza Aguirre al capdavant, se'ls ha apartat o bé s'han autoexclòs, com María San Gil. El dubte és si tindran una quota en el futur executiu espanyol.\nL'embranzida que va donar a les "primeres espases" estava molt mesurada. D'entrada, es tracta dels primers noms de la llista per Madrid, consensuada entre ell i Esperanza Aguirre com a presidenta del PP a la comunitat. L'antiga rival, que l'any 2008 va qüestionar el lideratge de Rajoy, ja ha tirat la tovallola. Ara fa tres anys va forçar que el seu adversari, Ruiz-Gallardón, no anés a les llistes per evitar que fos en un lloc estratègic per si calia buscar un candidat nou. Finalment el partit va donar una altra oportunitat a Rajoy i ara Aguirre ha hagut d'empassar-se que l'alcalde de Madrid sigui diputat a partir del 20-N i molt probablement ministre.\nSi ahir Rajoy va donar pistes sobre el futur pinyolgovernamental és per diversos motius: confrontar una imatge de suposada renovació amb l'acte del PSOE amb Alfonso Guerra i Felipe González; deixar les coses clares partit endins, i ensenyar els polítics del PP que, de cara a la ciutadania, tenen una imatge més conciliadora. No en va, Rajoy s'esforça a demanar el vot als socialistes desencantats. A Leganés, ciutat governada per la dreta després de 32 anys a mans del PSOE, va apel·lar a tothom, "pensi el que pensi, senti el que senti i hagi votat a qui hagi votat". Els va prometre "comptar amb tots, buscar complicitats" i actuar amb "equilibri i moderació".\nLa presidenta Aguirre, que després del 20-N pot ser la principal oposició interna al govern espanyol, li va posar deures. Va avisar-lo que el diàleg i la mà estesa no poden convertir-se en renúncies. Per això, va dir que "la nació espanyola" no permetrà que hi hagi "privilegis" territorials, sense explicitar quins. Caldrà veure si considera un tracte de favor la petició de pacte fiscal. Per ella, el que ha de fer el nou govern és refer "el consens constitucional" i buscar acords "amb el que quedi del PSOE després de la catàstrofe".\nAval a l'ala més liberal\nMariano Rajoy no va voler fer-li un lleig i, després de destacar els ministrables, va desfer-se en elogis cap a la política liberal d'Aguirre, fortament contestada per l'esquerra. "Ho fas molt bé", li va dir. Va destacar la inversió en infrastructures, educació i sanitat -les àrees més qüestionades- i va dir que la seva gestió econòmica ha frenat a Madrid "l'enorme mal" de Zapatero a la regió. També va elogiar el ministre d'Economia de Xile, de dretes, present a l'acte. Aguirre ahir no va sortir del guió i va desar la duresa, en temes com ETA, per al post 20-N.


QUIM TORRA, Actualitzada el 17/08/2011 00:00\n260x366 Els cirerers florits / EFE Els cirerers florits / EFE\nJa fa deu dies que Kazuki Takahashi viu enmig de l'infern. Tres dies després del tsunami va presentar-se a la central nuclear. "Ho he perdut tot, no tinc por de morir". Van agafar-lo, a ell i a 179 més, "els 180 de Fukushima". Bomben aigua de mar a través de les 14 màquines dels reactors durant tot el dia. Se'ls acaba el temps.\nEn l'estona del descans, té sempre el mateix somni. I aquell monstre de gris acer i salobre mòrbid és esquinçat per un raig ple de llum. Aleshores l'habitació s'omple de colors purs i de tebis records i Takahashi vola fins als cirerers florits del seu jardí.\nTotes les primaveres del món les ha passat sota els cirerers, de dia, quan el sol daura les branques emblanquinades, delicadament tacades de rosa, i l'oreig empeny els pètals a una monòtona pluja perfumada de lluentons fins a arribar a terra; i de nit, quan la lluna plena els converteix en ànimes sense temps, i els cirerers s'embolcallen en la seva gran gasa de sucre i les flors, com màgiques lluernes, es confonen amb els estels.\nQuan era un infant, i el seu pare era a la guerra, els avis, el dia del Hamami, la festa de la florida dels cirerers, van decidir passar-lo al jardí. L'avi portava un yukata blanc, amb sandàlies de fusta. L'àvia s'havia posat el seu millor kimono, amb els cabells recollits en un monyo amb pintes i agulles, i unes sabatetes de fil. Van travessar la porta de la cuina que portava al jardí. Era el primer any que florien els cirerers. El pare de Takahashi els havia plantat el dia abans de marxar al front, un dia d'abril de 1941. Van passar tota la tarda i tota la nit junts, enmig de llanternes de paper d'arròs, ombrel·les de bambú i vanos de fusta de faig amb dibuixos de geishes i dracs, menjant pans de pessic de te verd i bevent nihonshu calent.\nL'avi, des del porxo, agenollat, acompanyava amb el shamisen les històries i els contes que l'àvia li explicava. Coneixia cada nom de cada estrella, de cada arbre, de cada ocell, de cada flor i la vida efímera dels pètals no era obstacle per convertir-los en llegendes alades que s'enlairaven fins al cel. Li explicava com el vermell cirera era el color dels samurais perquè en l'antiguitat van tenir l'honor de ser enterrats als peus dels cirerers i la seva sang va acabar tenyint el blanc immaculat de les flors per sempre. Al matí, va despertar-se cobert amb un llençol de pètals i l'olor d'una rosada de mel.\nUn any després, van tornar-hi, tots tres, per la sakura, el dia del floriment. I aleshores l'àvia, corbant-se lleugerament, sense abraçar-lo, aguantant-se una llàgrima, va dir-li que el seu pare havia mort per la glòria de l'emperador i que no tornaria més. I a continuació va trencar una branqueta de l'arbre més alt, puntejada de les flors més belles, i l'hi va fer besar.\nEls cirerers van créixer forts, l'escorça lluent. Takahashi els visitava cada dia. Els regava, els adobava, els podava, els escalfava, amb una atenció concupiscent, quan l'hivern els cobria de neu. Va acabar convertint el seu jardí en un hort txekhovià, ple de vida i de riure i de roba estesa. I en els temps de les cireres feia l'amor a la seva dona.\nAra és ell qui el dia del Hamami vesteix el yukata del seu avi, que descansa en un racó del jardí, al costat d'un estany amb tres nenúfars, en una tomba on cada sakura deixa una branca florida. I al capvespre estira una vànova a terra i els nens juguen a cuit d'amagar entre els arbres, fins que els pètals se'ls enreden als cabells. I quan cau la nit, els explica les històries de sempre, xiuxiuejant llegendes tan velles com la terra, mentre la lluna toca de vellut els somnis i les esperances de tots.\nUn company el sacseja i el desperta. És el seu torn. Takahashi no diu ni una paraula, inclina el cap, es corda la granota blanca, es posa la màscara i, sense voler, fa un cop d'ull a les botes, de color cirera samurai, endinsant-se altra vegada pels corredors de la nuclear a bombar aigua, mentre prem amb força uns minúsculs pètals secs mig desfets que guarda a la mà, dins dels guants, l'únic que li queda del seu món.\nDemà la ràdio ha anunciat que els cirerers floriran al Japó.


BarcelonaHaver-se quedat a les portes de la victòria mai havia sigut tan agradable per a ERC. Favorita a les enquestes des de fa anys, va acabar veient com el PSC la superava en l’últim moment en vots, però amb l’objectiu número u dels republicans ben assolit. A diferència del que va passar fa tres anys, ERC ha quedat un escó per davant de JxCat, i això els permet reclamar el dret a liderar la pròxima Generalitat i desbancar el seu actual soci de Govern. Ahir mateix ja ho van fer. No és la victòria de fa 88 anys que reivindicaven en la campanya, però ni molt menys és la derrota del desembre del 2017 i els resultats poden tornar a situar un president republicà al capdavant de la Generalitat.\nEs l’hora de resoldre el conflicte i resoldre’l votant en un referèndum "\nLlegeix el bitllet de Joan Esculies: "Aval a la via Junqueras"


He viscut enrocada massa temps,\nqüestionant-me en excés cada coma,\ncada paraula escrita del revés.\npuc sentir encara la molsa adherida\nal meu cos, calant-me de fred per dins.\npuc sentir també el desgast punyent\nd’un dia sí i un altre també.\nPerò ara és temps de fluir,\nde ser vent que empeny,\nque arrossega les meves passes.\nI a mig camí d’aquest desfer-me’n,\nCarme Rosanas 19 de maig de 2021, a les 0:07\nFluir una de les millors coses de la vida!\nSer vent que empeny és una frase inspiradora que es fa realitat. Només per escriure això ja empenys.


Albasud - Curso en Mallorca: Economía y Ecología Política del Turismo\nActualidad Alba Sud | Turismo Responsable\t| Islas Baleares\nCurso en Mallorca: Economía y Ecología Política del Turismo\nDurante los meses de mayo y junio de 2017 el GOB Mallorca, La Hidra Cooperativa y Alba Sud organizamos este curso en Palma con el objetivo de compartir conocimientos para repensar criticamente un modelo de acumulación y desposesión. Videos de las sesiones disponibles.\n(noticia disponible solo en catalán)\nLloc: GOB (C/ Manuel Sanchis Guarner, 10, Palma)\nDates: Dimecres 31 de maig, 7, 14, 21 i 28 de juny i divendres 30 de juny\nHoraris: de les 19 a les 21h.\nCoordinació: GOB, Alba Sud i La Hidra Cooperativa\nContacte i inscripcions: info@gobmallorca.com\nPreu: 30 euros (places limitades)\n1ª Sessió: Una economia política del turisme a Espanya\nIvan Murray (UIB)\nDimecres 31 de maig a les 19h.\n2ª Sessió: Gentrificació turística de la ciutat\nSònia Vives (Univ. Santiago de Compostela) i Marc Morell (UIB)\nDimecres, 7 de juny a les 19h.\nEn els processos de gentrificació el turisme està prenent de cada cop més un paper central, donada la intensa especialització de la nostra economia en aquesta activitat. La gentrificació que coneixíem fins ara a Palma es basava principalment en processos de transformació urbana que amb major o menor èxit tenien com a objectiu «revitalitzar barris degradats» atraient nous residents amb alts ingressos i desplaçant la població assentada, normalment de recursos escassos. Per múltiples mecanismes el turisme potencia de manera exponencial aquests processos, tot esdevenint-ne un element gentrificador en si mateix. De fet, si abans la gentrificació representava una substitució de residents per residents, ara ens trobam amb una substitució de residents per visitants, procés que, entre d'altres, accentua encara més la privatització de l’espai públic, la substitució del comerç de proximitat per més oferta turística i l’assetjament immobiliari, dinàmiques que fan part d'un mateix procés de desplaçament poblacional i que implica la definitiva mercantilització dels àmbits residencials de la ciutat. Mentre que per una banda hom pot copsar el moment d'expectativa de rendes que propicia el lloguer turístic en el mateix augment de desnonaments d'habitatges en lloguer residencial, i que ja superen a Palma els desnonaments hipotecaris, per l'altra s'hi observa l'augment de la fractura social a la classe treballadora entre aquelles fraccions que en són propietàries i aquelles que en són llogateres. Tanmateix, aquesta nova onada gentrificadora no s'entén sense la concentració extrema de la mateixa acumulació de rendes que no té altra correlat que l'explotació a partir de l'extracció de plusvàlues de la mateixa precarització residencial de bona part de la població. El cas de Palma esdevé un exemple paradigmàtic d'aquest tipus de fenomen.\n3ª Sessió: Saturació turística: canvi climàtic i territori\nMacià Blàzquez (UIB, GOB i Alba Sud) i Joan Buades (Alba Sud)\nDimecres, 14 de juny a les 19h.\nEls apologetes empresarials del turisme sovint fan referència a aquest conjunt d’activitats com la “indústria sense xemeneies”. Malgrat els discursos propagandístics, les implicacions ambientals del turisme són enormes, des de recursos materials i energètics que fan possible l’activitat com els residus que genera. A partir de l’anàlisi de la contaminació atmosfèrica que provoquen els creuers a una ciutat com Barcelona, de la contribució global del turisme al canvi climàtic, i del què això suposa per al futur de la humanitat, posarem de relleu la materialitat d’un sector sovint volgudament invisibilitzat.\n4º Sessió: Treball turístic: de les Illes Balears al Carib. Expansió de la precarietat\nRafael Borràs (CCOO i Alba Sud) i Ernest Cañada (Alba Sud)\nDimecres, 21 de juny a les 19h.\n5ª Sessió: La necessitat (urgent) d’un decreixement turístic. El casos de Mallorca i Eivissa\nMargalida Ramis (GOB) i Neus Prats (GEN-GOB).\nDimecres, 28 de juny a les 19h.\nOrganitzacions socials diverses reclamen un decreixement turístic en espais profundament turistitzats com a única forma real de fer front al conflicte creixent provocat per l’expansió d’aquest tipus d’activitats. Els casos de Mallorca i Eivissa mostren la necessitat urgent d’apostar per polítiques decreixentistes. Com s’estan organitzant aquests moviments socials? Quines experiències i aprenentatges s’estan generant? Com podem posar límits a l’expansió i reduir el pes de la indústria turística? Com desturistitzar la nostra economia? Sobre quines bases i com s’ha de dur a terme? Com podem fer que el decreixement ens serveixi per pal·liar ambdues crisis, l’ecològica i la social?\n6ª Sessió: Taula rodona: Moviments socials davant el turisme. Una lluita compartida a diferents territoris i ciutats\nRepresentants de moviments de Barcelona (ABTS), Madrid (pendent confirmació), Lisboa (Left Hand Rotation), Eivissa (Prou), Palma (Ciutat per a qui l'habita), Mallorca (Terraferida i Tot Inclòs).\nDivendres, 30 de juny a les 19h.


Quaderns de Capafonts - Quaderns de Capafonts Nº8\n◄ [Nº7 ANTERIOR] [INDEX QUADERNS] [Nº9 SEGÜENT] ►\nNÚM 8 - ANY 4 - DES 2006\nNeix el Fòrum de la Sostenibilitat\nAmb aquest número, Quaderns de Capafonts enceta una nova col·lecció dedicada a temes que, per la seva extensió o per la seva naturalesa, van més enllà de la capacitat normal amb què la revista ha estat concebuda. Aquest primer número monogràfic l'hem dedicat a la fotografia.\nEl recull l'hem fet amb la intenció de presentar una petita mostra del material que, ara per ara, tenim disponible. L'hem seleccionat pensant més a fer-hi constar fets que persones; fets que tenen alguna significació o la tingueren en el seu moment i que formen part d'això que dèiem, la història local. A més, aquest recull és l'inici de l'arxiu fotogràfic local, que consistirà en un fons on es guardaran còpies de les fotos que vagin arribant. En aquest sentit, des d'aquí demanem la col·laboració de tothom que tingui material fotogràfic i agraïm la de tots els qui ens han proporcionat les fotografies que publiquem.\nFOTO DE LA COBERTA\nDia de difunts: Sortida del cementiri, el dia de difunts del 1963, després de la cerimònia religiosa. Aquesta és una altra de les primeres fotos en color que tenim del poble, la qual cosa ens permet veure com el negre encara era ben vigent en la vestimenta de les dones.


Els Camins de la Música: Un monument de la música occidental: L'Art de la Fuga amb Jordi Savall\nUn monument de la música occidental: L'Art de la Fuga amb Jordi Savall\nLa figura de Jordi Savall, una de les més importants a nivell mundial en l'estudi i conreu de la música antiga, és dir, de J.S. Bach i autors anteriors en el temps, de tot el segle XX i el que va del XXI. Investigador fecund, musicòleg, director i fundador de varis grups especialitzats en aqueixa música i excepcional intèrpret, fonamentalment de la Viola da Gamba, té ara, als 80 anys, com a principal preocupació, la conservació de la seua abundant col·lecció de documents i la continuació, aprofitant aquest patrimoni personal, de la seua tasca en pro del coneixement d'unes músiques que, lamentablement, no gaudeixen de la difusió merescuda del gran públic...ni de les institucions.\nGravada el març 1986 a la Col·legiata de St. Jean-Baptiste à Roquemaure (França)i posteriorment acuradament remasteritzada l'any 2001, de manera que es pot distingir millor la sonoritat de cada instrument, L'Art de la Fuga, és una obra absolutament cabdal en la història de la música occidental. Concebuda més com un estudi teòric i compendi de tot el que els seus predecessors havien fet, sobretot, en la tècnica del contrapunt, el seu "redescobriment" al segle XX per un petit grapat de musicòlegs, músics i una certa part de la gent melòmana ha estat un esdeveniment fonamental per entendre l'evolució de la música occidental.\nEls seus assajos, variacions i provatures, tractant d'"esprémer" tot el suc musical de un petit tema, aplicant tota una sèrie de variacions: amb increment progressiu de veus, escrivint-lo al dret i a l'inrevés, amb una sèrie de variacions genials, l'Art de la Fuga, el seu coneixement i estudi, per gent com el Jordi Savall, han tret a la llum la seua cabdal importància en la història de tota la música occidental, inclosa, encara que no ho sàpiguen, els músics que conreen variacions modernes (?) com el dodecafonisme, el jazz o el mismísim rock&roll.\nEl breu text de presentació, que us recomane molt encoratjadament que llegiu, del propi Savall, que acompanya al disc i que podeu trobar ací, és una acurada, intel·ligent i entenedora mirada que aconselle llegiu abans de l'escolta, o després de la primera escolta i abans de repetir-la.\nCom dic al programa, sols pose el primer dels dos discos d'aquesta interpretació del Savall per raons de temps. A la xarxa podreu trobar la versió completa, vos recomane la seua escolta atenta. Sols podreu trobar bellesa, espiritualitat i una certa millora interior en acabar-la.\nPublicat per E.P.R. a 07 d’octubre\nEtiquetes de comentaris: Johann Sebastian Bach, Jordi Savall, Programes


Els socis de l’APG tenen avantatges a Berga Resort | Associació de Periodistes del Garraf\nEls socis de l’APG tenen avantatges a Berga Resort\n7 gener 2014 Classificat a APG, Notícies No hi ha comentaris\nL’Associació de Periodistes del Garraf ha tancat un acord amb el complex turístic i esportiu Berga Resort, situat a Berga, al Pirineu Català.\nAquest resort disposa d’allotjaments com Bungalows (Superfície de 12 m2 + porxo), mòbil-homes (Superfície: 24 m2) i Xalets (Superfície de 36 m2 + altell), on s’admeten animals sota petició. A més, hi ha parcel·les de càmping per temporades o vacances.\nAl centre hi ha ubicat un modern edifici wellness de 1.500 m2 dedicat al benestar, amb un circuit d’aigües complet. També compta amb l’Spaizen, un centre de salut, estètica i fisioteràpia amb cabines individuals i dobles.\nEl resort també té un centre d’esports amb pista de tennis, pàdel, poliesportiva, dues piscines d’estiu -una d’elles infantil amb jocs-. A més, hi ha sala fitness i es programen més de 80 classes dirigides per monitors especialitzats.\nEl complex disposa d’establiments de restauració i zona d’oci infantil amb sala de jocs, parc infantil exterior, saltipark interior amb tobogans i boles de colors, ludoteca, sala de festes amb karaoke, mini-club, servei d’animació i escoles esportives a l’estiu i al Nadal.\nEls avantatges per als socis de l’APG\nAmb el carnet d’associat a l’APG es pot gaudir dels següents beneficis:\n– Lliure accés a les instal·lacions esportives i infantils com piscines climatitzades cobertes, gimnàs i classes dirigides, piscines d’estiu, pistes de pàdel i tennis i saltipark pels petits.\n– Prioritat al fer una reserva.\n– Sortida sense presses (màx. 16h subjecte a disponibilitat)\n– Entrada 2 x 1 al circuit spa 90′\nAquests avantatges no són acumulables entre si ni amb altres ofertes ni promocions. Són vàlids durant el 2014, però no són vàlids en temporades de llarga estada. Són vàlids en reserva d’estada en allotjament o parcel·la de mínim 2 nits.\n‘Vivint darrere d’una mascareta’ de Xavier Prat inaugurarà l’Espai Expositiu Alexandre de Cabanyes\nLliurats els Premis Eugeni Molero i Albert Virella de Periodisme i Investigació Comarcal 2021


ON VIUEN BARBRA STREISAND I JAMES BROLIN? DINS DE CASA SEVA - ESTIL\nNoia divertida estrella Barbra Streisand té diners més que suficients per pagar les seves factures. Ella i el seu marit James Brolin viuen en una casa fabulosa de Malibu, Califòrnia, i l’han decorat amb un munt de belles obres d’art. Però quan ja no hi ha espai per a la seva decoració, Barbra passa per casa seva i llença allò que no necessita.\nEl valor net de Barbra Streisand és tan increïble com la seva veu\n'Si no faràs servir alguna cosa, has de deixar-la transmetre, seguir el seu camí i viure una vida amb algú que ho agrairà', va dir. Resum arquitectònic en una entrevista anterior. A l’interior de la casa de Barbra hi ha vuit Grammy, dos Oscars, vuit Globus d’Or i tres premis PrimeTime Emmy. Tot i que mai llençarà aquestes coses, la cantant de «Dona enamorada» va dir que amb prou feines tenia coses agradables com a nena.\nprogrames de televisió dels anys 80\nLes millors fotos de Barbra Streisand amb Son Jason i Stepson Josh Brolin\n«No tenia diners per comprar art, de manera que compraria marcs antics i els posaria a les parets blanques, només emmarcant espai, que em semblava preciós», va explicar el natiu de Brooklyn. L’amor de Barbra per les belles arts va créixer amb els anys. Un cop tenia prou diners per comprar un lloc propi, la cantant «Love» ho va dissenyar exactament com volia.\nLa seva xemeneia té uns bonics panells d'acer inoxidable asseguts al llar de foc i el seu dormitori és una còpia d'un «original Bigelow dels anys 30» que Barbra va veure a l'habitació d'un hotel de San Francisco. Tanmateix, la seva inspiració la guia la majoria d’arquitectes com Frank Lloyd Wright, a qui agradava dissenyar vestits a joc per als seus mobles.\n«Si fóssiu arquitecte», va dir l'animador, «no voldríeu dissenyar les nanses de bronze? No voldríeu dissenyar els terres? No voldríeu dissenyar els mobles que entren a la casa que heu construït? Aquesta és la meva manera de veure les coses, com una visió completa. »\nGràcies a aquesta visió, Barbra ha convertit la seva casa en una casa. Quan no treballa en música nova, es relaxa amb el seu marit a la seva bonica residència.\nDesplaceu-vos a continuació per veure imatges de la casa de Barbra.\njudy stewart filla de jimmy stewart\nina garten tenir fills\npot cantar john travolta\nliza minnelli i lorna luft


Igualtat ha incrementat en un 15% el nombre de places per a dones víctimes de violència de gènere durant la pandèmia | Valencia Extra\nLa Vicepresidència i Conselleria d’Igualtat i Polítiques Inclusives ha incrementat en un 15,2 per cent el nombre de places residencials per a l’atenció de dones víctimes de violència de gènere i els seus fills i filles durant l’estat d’alarma decretat amb motiu de la pandèmia per COVID-19.\nAixí, ho ha explicat el secretari autonòmic d’Igualtat i Diversitat, Alberto Ibáñez, durant la seua compareixença en la comissió de Polítiques d’Igualtat de Gènere i del Col·lectiu LGTBI de Les Corts, a petició del grup popular, per a informar sobre les mesures posades en marxes per a combatre la violència de gènere i masclista durant l’alerta sanitària.\nIbáñez, que ha demanat disculpes durant la seua compareixença a “totes aquelles dones, adolescents i xiquetes que al llarg d’aquesta emergència sanitària han vist empitjorada la seua situació” i especialment a la família de Karina Andrés assassinada a Almassora el passat 19 de març, ha volgut destacar també que durant el confinament totes les professionals de la xarxa d’atenció a dones víctimes “han continuat amb major càrrega de treball i complexitat”.\nEntre les mesures posades en marxa durant aquests mesos, el secretari autonòmic ha ressaltat l’ampliació amb 54 noves places dels recursos de la xarxa residencial de dones per a fer front a l’increment d’ingressos ocasionats per la COVID-19, la qual cosa ha permés l’atenció de 107 nous ingressos, 74 dones i 33 xiquets, xiquetes i adolescents. Així mateix, ha assenyalat que en la xarxa de centres dona 24 hores es va mantenir l’atenció durant tot l’estat d’alarma, optant de manera preferent, i sempre que fora possible, per l’atenció telemàtica, i ha afegit que durant aquest període es va atendre 3.511 dones, de les quals 795 acudien a aquest recurs per primera vegada.\nIbáñez ha indicat igualment que es van produir 13.752 atencions telefòniques, ja que en molts casos el seguiment “s’ha fet de forma més intensa pel fet que la convivència absoluta amb els agressors forçada pel confinament ha empitjorat les circumstàncies del context de violència de gènere”.\nD’aquest total d’atencions, ha assenyalat que el 35 per cent de les consultes han sigut realitzades per persones de l’entorn de la víctima, la qual cosa demostra “un canvi de paradigma” en la societat, assumint una responsabilitat conjunta en la lluita contra la violència de gènere, que també s’ha impulsat des del Consell amb campanyes com “En quarantena assenyala el masclisme”, que es va posar en marxa durant el confinament.\nLluita contra la feminització de la pobresa\n“L’autonomia personal, la vida independent i l’acompanyament de les dones víctimes de violència de gènere i els seus fills i filles, en el marc de polítiques de desinstitucionalització, és la prioritat en el model d’atenció que emana del Pacte Valencià contra la Violència de Gènere i Masclista”, ha recordat.\nEn aquest sentit, ha desglossat les polítiques públiques que s’han impulsat de manera extraordinària durant la pandèmia des de la Vicepresidència i Conselleria d’Igualtat i Polítiques Inclusives i que han estat lligades “preferentment a la lluita contra la feminització de la pobresa”.\nIbáñez ha destacat els 7 milions d’euros extraordinaris que es van destinar als ajuntaments per a les ajudes d’emergència, els 450.000 euros per a pal·liar les conseqüències socioeconòmiques de la COVID-19 en la població gitana o la decisió de reforçar la gestió de fons d’emergència per a dones víctimes amb una execució de març a juny de 233.372 euros.\nEls 7,5 milions d’euros per a ajudes en matèria d’habitatge o els 3 milions d’euros per a subvencions extraordinàries a la reducció de la jornada laboral, són unes altres de les mesures destacades per Ibáñez, qui també ha apuntat l’esforç que s’ha fet en la tramitació de la renda valenciana d’inclusió, de la qual un 67 per cent dels titulars són dones.\nEl secretari autonòmic ha fet una crida a “mantenir la unanimitat democràtica davant la violència de gènere”, ja que una ruptura “permet als agressors masclistes aïllar amb major facilitat a les dones víctimes i als seus fills i filles, i elimina ponts segurs perquè les dones puguen eixir del context de violència”.\nIbáñez ha informat que la Conselleria ha repartit de manera directa entre els recursos residencials de dones víctimes de violència de gènere i masclista, 1.409 botelles de 500 mil·lilitres d’hidrogel, 21.080 mascaretes i 224 mascaretes infantils, 3.500 guants i 565 protectors facials.